การรายงานการดำเนินงานของศูนย์บริการทางวิชาการ
ตามเกณฑ์ AUN-QA ปีการศึกษา 2568
6.6 Student support services are shown to be subjected to evaluation, benchmarking, and enhancement. (มี (1) การประเมินผล (2) การเทียบเคียงสมรรถนะ และ (3) การปรับปรุงการให้บริการและช่วยเหลือผู้เรียนอย่างต่อเนื่อง)
ศูนย์บริการทางวิชาการ มีการดำเนินการประเมินการให้บริการแก่นักศึกษาและบุคลากรในการใช้งานระบบต่างๆที่เกี่ยวข้อง ผ่านการทำแบบประเมินความพึงพอใจ ทั้งในส่วนของระบบสารสนเทศและบริการของเจ้าหน้าที่เมื่อเข้ารับบริการ เพื่อนำผลการประเมินที่ได้ไปปรับปรุงการให้บริการ และช่วยเหลือผู้เรียนอย่างต่อเนื่อง โดยสรุปได้ ดังนี้ 
1) ระบบบริหารและจัดการการเรียนการสอน มหาวิทยาลัยรังสิต (Rangsit LMS)  จำนวนผู้รับบริการที่ตอบแบบสอบถามรวม 323 คน แบ่งเป็นเพศชาย 137 คน เพศหญิง 186 คน 
· ความพึงพอใจในประสิทธิภาพของระบบในภาพรวมระดับดีมาก มีค่าเฉลี่ย 4.52 จากคะแนนเต็ม 5 โดยผู้รับบริการพึงพอใจสูงสุดในประเด็นของการมีช่องทางติดต่อเมื่อเกิดปัญหา ค่าเฉลี่ย 4.55 รองลงมาคือประเด็นการมีคู่มือหรือสื่อแนะนำวิธีใช้งาน ค่าเฉลี่ย 4.54 และประเด็นที่มีระดับความพึงพอใจน้อยที่สุดคือประสิทธิภาพและความเสถียรของระบบ ค่าเฉลี่ย 4.49 ซึ่งยังอยู่ในระดับที่ดี
· ความพึงพอใจในการบริการของเจ้าหน้าที่ที่ให้บริการในภาพรวมระดับดีมาก มีค่าเฉลี่ย 4.58 จากคะแนนเต็ม 5 โดยผู้รับบริการพึงพอใจสูงสุดในประเด็นได้รับการบริการที่ตรงกับความต้องการ ค่าเฉลี่ย 4.65 รองลงมาคือประเด็นอุปกรณ์และเครื่องมือเหมาะสมกับงานที่ให้บริการ ค่าเฉลี่ย 4.58 และประเด็นที่มีระดับความพึงพอใจน้อยที่สุดคือเจ้าหน้าที่ให้คำแนะนำ/ตอบข้อซักถามได้เป็นอย่างดี ค่าเฉลี่ย 4.54 ซึ่งยังอยู่ในระดับที่ดีมาก



2) ระบบ RSU CyberU มหาวิทยาลัยรังสิต จำนวนผู้รับบริการที่ตอบแบบสอบถามรวม 321 คน แบ่งเป็นเพศชาย 65 คน เพศหญิง 256 คน 
· ความพึงพอใจในประสิทธิภาพของระบบในภาพรวมระดับดี มีค่าเฉลี่ย 4.17 จากคะแนนเต็ม 5 โดยผู้รับบริการพึงพอใจสูงสุดในประเด็นของการใช้งานผ่านอุปกรณ์ที่หลากหลาย ค่าเฉลี่ย 4.24 รองลงมาคือประเด็นความง่ายในการใช้งาน ค่าเฉลี่ย 4.22 และประเด็นที่มีระดับความพึงพอใจน้อยที่สุดคือมีคู่มือหรือสื่อแนะนำวิธีใช้งาน ค่าเฉลี่ย 4.10 ซึ่งยังอยู่ในระดับที่ดี
· ความพึงพอใจในการบริการของเจ้าหน้าที่ที่ให้บริการในภาพรวมระดับดี มีค่าเฉลี่ย 4.40 จากคะแนนเต็ม 5 โดยผู้รับบริการพึงพอใจสูงสุดในประเด็นบริการอย่างเป็นระบบและเป็นขั้นตอนค่าเฉลี่ย 4.42 รองลงมาคือประเด็นได้รับการบริการที่ตรงกับความต้องการ ค่าเฉลี่ย 4.41 และประเด็นที่มีระดับความพึงพอใจน้อยที่สุดคือเจ้าหน้าที่ให้คำแนะนำ/ตอบข้อซักถามได้เป็นอย่างดี ค่าเฉลี่ย 4.38 ซึ่งยังอยู่ในระดับที่ดี
3) ระบบการสอบวัดระดับสมรรถนะด้านดิจิทัล มหาวิทยาลัยรังสิต (RSU Digital Literacy Examination)จำนวนผู้รับบริการที่ตอบแบบสอบถามรวม 809 คน แบ่งเป็นเพศชาย 308 คน เพศหญิง 501 คน 
· ความพึงพอใจในประสิทธิภาพของระบบในภาพรวมระดับดี มีค่าเฉลี่ย 4.20 จากคะแนนเต็ม 5 โดยผู้รับบริการพึงพอใจสูงสุดในประเด็นความเร็วในการตอบสนอง ค่าเฉลี่ย 4.26รองลงมามีระดับความพึงพอใจเท่ากัน 3 ประเด็นคือ ประสิทธิภาพและความเสถียรของระบบ การใช้งานผ่านอุปกรณ์ที่หลากหลาย และความง่ายในการใช้งาน ค่าเฉลี่ย 4.23 และประเด็นที่มีระดับความพึงพอใจน้อยที่สุดคือระบบมีเมนูที่จำเป็นครบถ้วน ค่าเฉลี่ย 4.15 ซึ่งยังอยู่ในระดับที่ดี
· ความพึงพอใจในการบริการของเจ้าหน้าที่ที่ให้บริการในภาพรวมระดับดีมาก มีค่าเฉลี่ย 4.61 จากคะแนนเต็ม 5 โดยผู้รับบริการพึงพอใจสูงสุดในประเด็นบริการอย่างเป็นระบบและเป็นขั้นตอน ค่าเฉลี่ย 4.67 รองลงมามีระดับความพึงพอใจเท่ากัน 2 ประเด็นคือเจ้าหน้าที่ให้คำแนะนำ/ตอบข้อซักถามได้เป็นอย่างดี และได้รับการบริการที่ตรงกับความต้องการ ค่าเฉลี่ย 4.63 และประเด็นที่มีระดับความพึงพอใจน้อยที่สุดคืออุปกรณ์และเครื่องมือเหมาะสมกับงานที่ให้บริการ ค่าเฉลี่ย 4.57 ซึ่งยังอยู่ในระดับที่ดีมาก

